《游希夷观》
宋代·李吕

枫老丹成叶，芦轻雪作花。
晚风何处备，疏柳欲栖鸦。
绝壁生虚霭，晴天点片霞。
莫教残酒醒，客里易思家。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。